b'\n_START_ARTICLE_\nGrofija Blois\n_START_PARAGRAPH_\nGrofija Blois, francoska grofija, ki je na za\xc4\x8detku obsegala okolico mesta Blois ju\xc5\xbeno od Pariza. Drugo pomembno mesto v grofiji je bil Chartres. Blois je bil povezan s \xc5\xa0ampanjo, vladarsko dru\xc5\xbeino Ch\xc3\xa2tillon, ki je prebivala ve\xc4\x8dinoma v Bloisu, in kasneje s francosko kraljevo dru\xc5\xbeino, na katero je Blois pre\xc5\xa1el leta 1391. Blois je imel velik pomen med stoletno vojno. V njem je imela opori\xc5\xa1\xc4\x8de tudi Ivana Orleanska._NEWLINE_Obseg grofije se je s \xc4\x8dasom spreminjal. Severni del grofije, ki je mejil na Normandijo, se je v\xc4\x8dasih obravnaval lo\xc4\x8deno kot grofija Chartres, \xc4\x8deprav bloi\xc5\xa1ki grofje zanjo niso uporabljali posebnega imena. Vse posesti je Ivana Ch\xc3\xa2tillonska leta 1291 prodala francoski kroni._NEWLINE_Leta 1439 je podro\xc4\x8dje okrog Chateauduna pre\xc5\xa1lo v last Jeana Dunoisa in se preimenovalo v grofijo Dunois.'